24.2.2022
RO
Jurnalul Oficial al Uniunii Europene
L 45/1395 COMISIE PROIECTE-PILOT
CAPITOLUL PP 01 — CERCETARE ȘI INOVARE (continuare) PP 01 22
(continuare)
PP 01 22 01
(continuare) Comentarii Obiectivul general al acestui proiect-pilot este de a crea prima bază de date publică a Uniunii privind modelele bazate pe biologia umană și metodele care nu implică animale, oferind, printre altele, acces liber comunității științifice, printre altele evaluatorilor de proiecte și comitetelor de evaluare etică.
Aproximativ 10 milioane de animale sunt utilizate în proceduri de cercetare și testare în întreaga Uniune în fiecare an și aproximativ 200 de milioane la nivel mondial.
În 2017, Centrul Comun de Cercetare al Comisiei – Laboratorul de referință al Uniunii Europene pentru alternative la testarea pe animale (DG JRC EURL ECVAM) a lansat o serie de studii pentru a analiza modelele disponibile și emergente care nu implică animale, utilizate pentru cercetare în șapte domenii medicale: 1) bolile căilor respiratorii, 2) cancerul de sân, 3) imuno-oncologia, 4) imunogenitatea medicamentelor terapeutice avansate, 5) afecțiunile neurodegenerative, 6) bolile cardiovasculare și 7) autoimunitatea.
În 2020, au fost publicate primele două studii (privind bolile căilor respiratorii și cancerul de sân), în timp ce celelalte se anticipa că vor urma în 2021.
În ciuda acestui efort remarcabil, această activitate riscă să devină rapid depășită, având în vedere că acumularea rapidă a cunoștințelor este însoțită de o scădere a duratei de viață utilă a cunoștințelor respective.
Prin urmare, scopul acestui proiect-pilot este de a dezvolta o bază de date automatizată cu ajutorul inteligenței artificiale (IA) care să colecteze și să structureze metodele care nu implică animale, utilizate pentru cercetarea biomedicală.
Metodele care nu implică animale corespund metodelor in vitro bazate pe celule umane și țesuturi obținute prin inginerie genetică sau abordărilor in silico care utilizează modelarea și simularea computerizată.
Utilizarea IA pentru a examina vasta literatură de specialitate permite crearea și menținerea unei surse de cunoștințe actualizate, de ultimă generație, care să regrupeze metodele care nu implică animale, aplicate cercetării biomedicale.
În plus, abordarea bazată pe IA va permite dezvoltarea unei proiectări și a unei implementări durabile a platformei, care poate fi gestionată ușor de o parte terță și perfecționată cu sprijinul comunității științifice.
Prin înțelegerea metodelor de succes care nu implică animale, din cercetarea biomedicală, și prin schimbul de informații privind aceste metode se preconizează că tranziția comunității științifice către metodologii bazate pe biologia umană va fi încurajată, facilitată și potențial accelerată.
De fapt, utilizarea modelelor și metodelor bazate pe biologia umană este vitală pentru a îmbunătăți relevanța cercetării biomedicale, pentru a spori probabilitatea ca rezultatele să se aplice în cazul pacienților și pentru a accelera transferul rezultatelor cercetării în practici clinice și de sănătate publică.
Utilizarea IA este esențială pentru automatizarea și recuperarea eficientă din punctul de vedere al costurilor a cantității enorme de date care vor fi necesare pentru a se asigura că cunoștințele rămân actualizate și de ultimă oră.
De fapt, aplicarea IA și-a dovedit deja utilitatea și este folosită frecvent de instituții ale Uniunii, cum ar fi EFSA, pentru automatizarea științei bazate pe date concrete.
Obiective: În cele din urmă, acest proiect-pilot va avea ca rezultat dezvoltarea primei baze de date publice a Uniunii privind metodele care nu implică animale, bazate pe biologia umană, pentru cercetarea biomedicală.
Acest lucru se va realiza prin următoarele metode: — combinarea rezultatelor celor șapte studii existente ale DG JRC EURL ECVAM pentru a crea o bază de date inițială, — aplicarea acestor rezultate pentru a permite antrenarea unui algoritm bazat pe IA care va continua să îmbogățească baza de date și va asigura actualizarea acesteia, — conceperea de noi integrări pentru a extinde baza de date în vederea includerii metodelor care nu implică animale pentru alte boli umane, — dezvoltarea unei interfețe web ușor de utilizat pentru a facilita căutările publice de conținut și pentru a permite filtrarea rezultatelor în vederea afișării metodelor care nu implică animale pentru boli umane specifice,